《武夷精舍十咏·仁智堂》
宋代·袁枢

此身本无累，动静随所寓。
结庐在岩谷，自适山水趣。
朝来挹云气，日夕沐风露。
坐观天地心，讵忘仁智虑。

作者简介：（1131—1205）建宁建安人，字机仲。孝宗隆兴元年，试礼部词赋第一，授温州判官，兴化军教授。乾道七年，除太学录，外补严州教授。喜诵《资治通鉴》，遂区别事目，分类编纂，辑成《通鉴纪事本末》。迁太府丞，兼国史院编修官。修国史谓“不可负天下后世公议”。累迁权工部侍郎、兼国子祭酒。宁宗立，知江陵府，寻为台臣劾罢，奉祠家居。另撰有《易传解义》、《辨异》、《童子问》等。